जाथायनि सोमोन्दै पुलिसनि सुलुङाव फोरमायनाय बायदिब्ला मोनसे स्रोद सुलुंनि बिथाजों सं दान्नानै गसाइगाव महकुमा पुलिस बिफाना आसाम आरो सोनाब बंगनि सापत दालांआव थांनाय मोनानि 8 रिंगासो समाव गोखों सिग्रोमनायाव उरुनासलनिफ्राय सिखावयै लाबोखोमानाय मेकदुल नाम्बार अवान आरो रयाल स्तेग जौ 300 कार्टुनजों लोगोसे देभरतन सिं मुंनि गारि  द्राइभारजों लोगोसे सानै सुबुंखौ हमो ।   एरैहाय गसाइगाव महकुमानि पुलिस बिबानगिरिया मिथि होबावनाय बायदिब्ला सोनाब बंग निफ्राय सान्जा फार्से गुवाहाटीसिम थांनाय मोनानि 1 रिंगायाव AS01HC 8502  नम्बरनि गंसे  डि आइ गारिजों लांखोमानाय मा 12 मोसौफोरखौ पुलिसआ हमनो हायो होन्ना मिथि होयो। आरो सिखाव फालांगियारी जायगानिफ्राय खारखोमालाङो होन्नानै पुलिसनि सुलुङाव फोरमायबावदों।